paragraph_text: Commodore SX-64 (u Europi poznat i pod imenima Executive 64 ili VIP-64) bila je prijenosna inačica poznatog kućnog računala Commodore 64 veličine manjeg kovčega i prvo prijenosno računalo sa zaslonom u boji. Računalo SX-64 sastojalo se od ugrađenog 5" kompozitnog zaslona i disketne jedinice 1541. Cijeli paket je težio 10,5 kg. Ručka SX-64 također se koristila kao nosač. Proizvod je bio najavljen u siječnju 1983., i na tržište je izbačen godinu dana poslije. Početna cijena bila je 995 USD.